Ռուդոլֆ Վաթինյան

Ռուդոլֆ Վաթինյան (), հայ կինոօպերատոր, աշխատել է Ալբերտ Մկրտչյանի, Վիգեն Չալդրանյանի և այլ հայտնի ռեժիսորների հետ։

 Կենսագրություն 
Ռուդոլֆ Վաթինյանը ծնվել է 1941 թվականին Դիլիջանում։ 1959 թվականին ավարտել է Դիլիջանի թիվ 1 միջնակարգ դպրոցը։ Փոքր տարիքից զբաղվել է նկարչությամբ, քանդակագործությամբ և մոդելագործությամբ։ Ընկերներով ակտիվորեն հետևել են Վանիկ Շարամբեյան գործունեությանը։ Հետագայում  զբաղվել է լուսանկարչությամբ և ընդունվել աշխատանքի տեղական թերթի խմբագրություն։ 1965-1970 թվականներին սովորել է Մոսկվայի կինեմատոգրաֆիստների համամիութենական ինստիտուտի օպերատորականում բաժնը (ՎԳԻԿ)։ 1970 թվականից աշխատել է «Հայֆիլմ» կինոստուդիայում որպես օպերատոր։ Ավարտելուց հետո աշխատել է որպես երկրորդ օպերատոր Սերգեյ Իսրայելյանի մոտ՝ «Խաթաբալա» ֆիլմում, որի ռեժիսորն է Յուրի Երզնկյանը։ Այդ ֆիլմից հետո Ռուդոլֆ Վաթինյանը երկար տարիներ աշխատել է Յուրի Երզնկյանի հետ։ Երզնկյանի հետ միասին աշխատել են «Այս կանաչ, կարմիր աշխարհը» ֆիլմում, որը շատ բարձր էր գնահատել Սերգեյ Փարաջանովը։ Շատ ֆիլմերում են աշխատել ռեժիսոր Կարեն Գևորգյանի հետ, որը նախկինում եղել էր օպերատոր։ Այդ ֆիլմերից են «Օգոստոս» և «Պուտիկավոր շունը, որը վազում է ծովի եզրով», որը հիմնված է Չինգիզ Այթմատովի պատմվածքի վրա։ Կրկնակի պարգևատրվել է պետական մրցանակով։ Աշխատել է Երևանի թատրոնի և կինոյի պետական ինստիտուտում, եղել է Հայաստանի կինեմոտոգրաֆիստների միության քարտուղարը։ Լավագույն օպերատոր է ճանաչվել և մրցանակի արժանացել «Սիրով և երախտագիտությամբ», «Օգոստոս», «Տեր, ողորմյա» ֆիլմերի համար։

Մահացել է 2021 թվականի հունվարի 2-ին, երևանում։

 Ֆիլմագրություն 
+ Ֆիլմերը Տարի Անուն Տեղեկություն 2008 Տխուր փողոցի լուսաբացը Լևոն Աթոյանցի և Ա. Մովսիսյան հետ համատեղ 2008 Սիրով և երախտագիտությամբ վավերագրական ֆիլմ, հանդիպում է նաև «Տակառագործները» անունով 2007 Քրմուհին Վահագն Տեր-Հակոբյանի հետ համատեղ 2006 Լռության նախերգանք կարճամետրաժ 2001 Հին հռոմեական ճանապարհին  2001 Ուրախ ավտոբուս  1999 Տերևաթափ Անթարեսի վրա կարճամետրաժ 1999 Բարի ոգիների նոր արկածները տիկնիկային մուլտֆիլմ (օպերատոր Ռ. Բալասանյանի հետ համատեղ) 1996-97 Տեր, ողորմյա  1995 Փարաջանով. վերջին կոլաժ վավերագրական հեռուստաֆիլմ (օպերատոր Տ. Տրոնշեի հետ համատեղ) 1995 Յո երթաս վավերագրական 1993 Վերջնագիծ  1993 Կիսանդրի կարճամետրաժ 1992 Պուտիկավոր շունը, որը վազում է ծովի եզրով օպերատոր Իգոր Բելյակով և Կարեն Գևորգյանի հետ համատեղ 1991 Պատանդներ  1988 Շնչառություն  1987 Եվս հինգ օր  1986 Քանի դեռ ապրում ենք…  1985 Ու՞ր ես գնում, զինվոր  1985 Անմահության անձնագիր վավերագրական հեռուստաֆիլմ 1984 Մեր մանկության տանգոն  1983 Գիշերվա մեջ առկայծող կրակը (Միքայել Նալբանդյան)  1982 Պատահար հուլիսին կարճամետրաժ 1982 Հին օրերի երգը  1981 Գործուղում առողջարան  1980 Մեր պապերի քայլերգը Ֆիլմը հանդիպում է նաև «Ավտոմեքենան տանիքի վրա» անունով 1979 Մահկանացուդ կնքիր թամբին  1977 Խոհարարները եկել են մրցույթի  1976Օգոստոս  1975 Շեկ ինքնաթիռ  1975 Այս կանաչ, կարմիր աշխարհը  1974 Դեղին թոնիր կարճամետրաժ 1973 Անլռելի գույներ կարճամետրաժ վավերագրական ֆիլմ 1972 Երկուսից մինչև ութը կարճամետրաժ վավերագրական ֆիլմ 1971 Խաթաբալա որպես երկրորդ օպերատոր 1970 Լուսանկար կարճամետրաժ

 Արտաքին հղումներ 
 Ռուդոլֆ Վաթինյան 

 Պարգևներ 
Մովսես Խորենացու մեդալ (2009)Մովսես Խորենացու մեդալով պարգևատրելու մասին։

 Ծանոթագրություններ 

Կատեգորիա:Դիլիջան քաղաքում ծնվածներ
Կատեգորիա:Հայ բեմադրիչներ
Կատեգորիա:Հայ կինոօպերատորներ
Կատեգորիա:Մովսես Խորենացու մեդալակիրներ